Document ID: /roh_data/filtered/fineweb-2-filterrobots_roh.jsonl.gz/72069

Aquatis – In aquarium gigantic cun peschs d'aua da flums ed auals
- Dumengia, 29.12.2019, 12:45
-
Emprima emissiun:
- Dumengia, 29.12.2019, 12:45, RTR
In aquarium è adina ina fascinaziun per pitschen e grond. Per il solit van ins a guardar exposiziuns da peschs exotics durant las vacanzas dasper la mar. Ma ins na sa betg bler sur dals peschs da novas cuntradas. Aquatis a Losanna ha fatg insatge per midar quest fatg.
Aquatis è il pli grond aquarium (e vivarium) cun peschs da noss flums ed auals e cun animals ch'ins vesa tar nus.
Entras la visita pon ins scuvrir tschintg biozonas e 12 ambients naturals tras il mund che mussan nua e co ch'ils peschs vivan. Il visitader vegn er mess en contact cun la realitad da mintga biotob e survegn infurmaziuns davart ils privels ch'existan per ils peschs, ma er per auters animals.
Oz sa fatschentan ins cun l'ambient ed Aquatis ha chattà il dretg med per render la glieud attenta da quests problems actuals. L'aua natirala represchenta be 2,5% da las reservas d'aua dal mund. Igl è impurtant d'enconuscher in zic dapli da far tut quai ch'è pussibel per salvar quests biotobs.